Alvin Plantinga

Alvin Plantinga (født 15. november 1932 i Ann Arbor i Michigan i USA) er en amerikansk filosof som er tilknyttet University of Notre Dame i Indiana.

Liv og virke

Bakgrunn 
Alvin Plantinga er sønn av filosofen Cornelius A. Plantinga og hans hustru Lettie Bossenbroek, som begge kom fra kalvinistisk kirkebakgrunn fra Nederland. Som barn tilbrakte han ofte somrene hos besteforeldrene Bossenbroek, som hadde et gårdsbruk mellom Waupun og Alto i Wisconsin.

Han begynte på sine høyere studier ved Harvard University, men gikk etter ett år over til Calvin College i Grand Rapids i Michigan for å studere filosofi under William Harry Jellema og Henry Stob. Dessuten fulgte han undervisning i psykologi, undervist av faren. I 1953 forlot han Calvin College for å studere ved University of Michigan. Der lærte han under filosofen William K. Frankena. 

I 1955 giftet han seg med Kathleen DeBoer, og de fikk fire barn. Med henne delte han sin begeistring for fjellbestigning og fjellene.

Filosof 
Alvin Plantinga har særlig viet seg til religionsfilosofi, metafysikk og erkjennelsesteori. 

Innen religionsfilosofien har han blant annet konstruert en moderne variant av det ontologiske gudsbevis. Han er også kjent som en lederskikkelse innen den såkalte reformerte epistemologien. Stor oppmerksomhet fikk Plantingas artikkel om den frie viljes forsvar, som behandler det logiske problemet med ondskapen og Guds eksistens.. 

Plantinga var medlem i International Society for Complexity, Information and Design som går inn for intelligent design  og har holdt foredrag ved flere konferanser om intelligent design. 

Alvin Plantinga har analysert den britiske biologen Richard Dawkins' bok The God Delusion og mener blant annet at «The God Delusion is full of bluster and bombast, but it really doesn't give even the slightest reason for thinking belief in God mistaken, let alone a ’delusion’.»

Verker i utvalg 
 God and Other Minds (1967)
 The Nature of Necessity (1974)
 God, Freedom and Evil (1974)
 Does God Have a Nature (1980)
 Warrant: the Current Debate(1993)
 Warrant and Proper Function (1993)
 Warranted Christian Belief (2000)

Litteratur 
 Alvin Plantinga. Edited by Deane-Peter Baker. Cambridge: Cambridge University Press 2007. ISBN 978-0-521-85531-0

Referanser

Eksterne lenker 
 University of Notre Dame: Alvin Plantinga
 Plantingas EAAN-argument
 Kritik av Plantingas EAAN-argument

Personer fra Ann Arbor
Filosofer fra USA
Reformerte teologer